Kristin Grue

Kristin Grue (født 1984) er en norsk skuespiller og manusforfatter.

Hun har skuespillerutdannelse fra Teaterhögskolan i Stockholm i 2010, og har også en bachelorgrad i estetikk fra Universitetet i Oslo. Fra 2011 var Grue ansatt ved Det Norske Teateret, hvor hun hadde roller i flere oppsetninger. I 2013 fikk hun sin TV-debut som komiker i Underholdningsavdelingen på NRK. I 2013 ble hun nominert til årets nykommer på Komiprisen. Hun har også jobbet som stemmeskuespiller, for eksempel i NRK Radioteaterets hørespill Døden ved vann.

Sommeren 2016 var hun en av ensemblet i Grevens Gribber i familieforestillingen Kaptein Sabeltann og den forheksede øya. I 2018 spilte hun i en episode av Sveriges Televisions serie Andra åket.

Grue har skrevet to biografier for barn, i serien Min første biografi på Gyldendal, Gro Harlem Brundtland (2019) og Birgit Skarstein (2021).

Sammen med Johan Fasting og Silje Storstein skrev hun manus til TV-serien Makta fra 2023. For manuset fikk de tre prisen for beste nordiske manus under Göteborg Film Festival i 2024 og Gullruten 2024 i klassen beste manus drama.

 Referanser 

 Eksterne lenker 


Kategori:Norske skuespillere
Kategori:Norske komikere
Kategori:Norske biografer
Kategori:Personer fra Oslo
Kategori:Vinnere av Gullrutens fagpris